BBC iPlayer

BBC iPlayer er den offisielle video- og radiostrømmetjenesten til den britiske allmennkringkasteren BBC. Den tilsvarer norske NRK TV, svenske SVT Play og danske DRTV. BBC iPlayer ble lansert 25. desember 2007 og tilbyr direktesendinger av BBC kanaler, programinformasjon samt tidligere tv- og radioprogrammer produsert eller eid av BBC.  

Tjenesten er tilgjengelig på internett og en rekke ulike plattformer som mobiltelefoner, nettbrett, datamaskiner og smart-tv-er. I Storbritannia er tjenesten reklamefri, men den krever en gyldig TV-lisens å bruke. Siden lanseringen i 2007 har tjenesten gjennomgått flere tekniske forbedringer og endringer. I 2021 kunngjorde BBC at tjenesten skulle døpes om til iPLAYER, og samtidig fikk tjenesten ny logo.

Referanser

Eksterne lenker 

 

Strømmetjenester